Curt Lincoln
Curt Richard[1] ”Curre” Lincoln (8. lokakuuta 1918 Tukholma, Ruotsi – 28. elokuuta 2005 Espoo) oli suomalainen rata-autoilija. Hän ajoi 400 kilpailussa noin 200 voittoa. Hän voitti Eläintarhan ajot kaikkiaan 14 kertaa[2] vuosina 1951–1962 formula juniorin ja F3-luokassa. Muista saavutuksista mainittakoon Angolan GP:n voitto 1959 ja kaksi luokkavoittoa Kristianstadin 1 000 kilometrillä Ruotsissa 1957. Lincoln oli puuhamiehenä Keimolan moottoriradan rakentamisessa,[2] ja hän ajoi siellä viimeisen kilpailunsa 50-vuotiaana 1968.
Lincoln kilpaili myös tennispelaajana. Hän edusti Suomea kerran Davis Cupissa[3] ja voitti nelinpelissä kolme Suomen mestaruutta. Hänen poikansa Lars Lincoln voitti tenniksen nelinpelissä kaksi Suomen mestaruutta.
Curt Lincolnin tytär Nina oli naimisissa muun muassa edesmenneen Formula 1 -maailmanmestarin Jochen Rindtin kanssa.[4]
Irwin Goodman mainitsi Lincolnin kappaleessaan Kuin Ferrari: ”Viivoille saa tulla vaikka Curt Lincolnkin”.[5]
Luokka:Suomalaiset autourheilijat Luokka:Suomalaiset tennispelaajat Luokka:Vuonna 1918 syntyneet Luokka:Vuonna 2005 kuolleet